7db58c2941a48b7f5b1b295ba5ca2d6e
Ολοκληρώθηκε το roadshow της ace-hellas
techpress.gr
2020.10
**> Με επιτυχία ολοκλήρωσε το roadshow ενημέρωσης και εκπαίδευσης σε 7 πόλεις της Ελλάδας η ace-hellas.**
  



![acehellas](https://www.techpress.gr/wp-content/uploads/2009/02/acehellas_logo.jpg "acehellas")Τις εκδηλώσεις παρακολούθησε μεγάλος αριθμός επαγγελματιών όπως αρχιτέκτονες, μηχανολόγοι, μηχανικοί, τοπογράφοι, ηλεκτρολόγοι και ενεργειακοί επιθεωρητές.
  



Ξεκινώντας από τα Ιωάννινα και συνεχίζοντας και σε άλλες πόλεις της περιφέρειας, όπως τα Τρίκαλα, τη Θεσσαλονίκη, τα Χανιά, το Αγρίνιο, την Πάτρα και τη Λαμία, η ace-hellas σε συνεργασία με τους τοπικούς συνεργάτες της και σε αρκετές πόλεις υπό την αιγίδα τοπικών οργανώσεων καθώς και του ΤΕΕ, παρουσίασε τις Ολοκληρωμένες Λύσεις για Μηχανικούς που έχει αναπτύξει η ίδια ή αντιπροσωπεύει από μεγάλους οίκους του εξωτερικού και προσφέρει στην ελληνική αγορά. 
  



Η ace-hellas παρουσίασε ένα μοναδικό πακέτο λύσεων για τον αρχιτεκτονικό, δομοστατικό και ενεργειακό σχεδιασμό κτιρίων. Ιδιαίτερο βάρος δόθηκε στους Ευρωκώδικες και το ΚΕΝΑΚ, με πολύωρη, αναλυτική και ολοκληρωμένη εκπαίδευση, καθώς πλέον σε κάθε κτιριακό έργο απαιτείται η ανάλυση με Ευρωκώδικες, η ενεργειακή ανάλυση και η πιστοποίησή του. 
  



Ταυτόχρονα, καθώς η σύγχρονη αρχιτεκτονική αναζητά όλο και πιο σύνθετα σχήματα και υλικά στις κατασκευές οι συμμετέχοντας είδαν σε πλήρη λειτουργία τις λύσεις archline xp, scada pro και ecoline, οι οποίες ικανοποιούν τις σχεδιαστικές ανάγκες κάθε αρχιτέκτονα, μηχανικού ή ενεργειακού επιθεωρητή.
  



Η ace-hellas θα συνεχίσει τις εκδηλώσεις της και σε άλλες μεγάλες πόλεις της Ελλάδας από το φθινόπωρο και μετά, προκειμένου να ικανοποιήσει τις αυξημένες ανάγκες ενημέρωσης και εκπαίδευσης του τεχνικού κόσμου της χώρας.
  



f8e517322b0e2408ca4d4f1d569cff52
roadshow της cisco για τα Δίκτυα
techpress.gr
2020.10
**> Η cisco ανακοίνωσε σήμερα τη διοργάνωση Πανευρωπαϊκού roadshow για τα Δίκτυα Χωρίς Περιορισμούς, στις μεγάλες Ευρωπαϊκές πρωτεύουσες.**
  



![cisco_200](https://www.techpress.gr/wp-content/uploads/2010/01/cisco_200-150x82.gif "cisco_200")to roadshow της cisco θα βρίσκεται στην Αθήνα την Πέμπτη, 3 Ιουνίου, στις 9:00 π.μ., και θα πραγματοποιηθεί στα γραφεία της cisco (Κηφισίας 44, Μαρούσι).
  



Στόχος του roadshow είναι να ανακαλύψουμε τι μπορεί να κάνει μία επιχείρηση με ένα Δίκτυο Χωρίς Περιορισμούς. Το roadshow περιλαμβάνει τεχνολογικές παρουσιάσεις, ζωντανά demo και video demo, από εξειδικευμένα στελέχη της cisco που θα ταξιδέψουν στην Αθήνα γι’ αυτόν τον σκοπό.
  



Το roadshow είναι ανοιχτό σε Συνεργάτες της cisco και στελέχη της αγοράς που ενδιαφέρονται για την Αρχιτεκτονική της cisco για Δίκτυα Χωρίς Περιορισμούς και για τεχνολογίες switching, Φορητότητας, Ασφάλειας και Διαχείρισης Ενέργειας.
  



Οι ενδιαφερόμενοι μπορούν να δηλώσουν συμμετοχή στο [https://www.ciscofeedback.vovici.com/se.ashx?s=6a5348a77ef9dc3f](http://www.ciscofeedback.vovici.com/se.ashx?s=6a5348a77ef9dc3f) ή να επικοινωνούν με το [marketing-greece@cisco.com](http://mailto:marketing-greece@cisco.com)
  


